钦定古今图书集成/明伦汇编/氏族典/第164卷 > 《廖用贤尚友录》 > 潘汝桢
## 钦定古今图书集成/明伦汇编/氏族典/第164卷 > 《廖用贤尚友录》 > 潘汝桢

按《安庆府志》：“汝桢，字镇璞，桐城人。万历间进士。授缙
云知县，调繁慈谿，所至有能声。拜监察御史，视屯田，
复按山西，釐奸剔弊，墨吏股栗。丁母忧归，庐墓三年，
乡里以孝称之。起复巡关，选将领，核军储，饬守御，边
烽无警。丁父忧，哀毁尽礼。服阕，累迁掌河南道，以病
归。天启初，升佥都御史，巡抚浙江，慈严并用。再陞南”
兵部左侍郎，以浙事罢归。历官廉谨，居乡长厚。